Tarzan the Ape Man (1932ko filma)

Tarzan the Ape Man (1932) filmak Edgar Rice Burroughs idazleak sorturiko Tarzan oihaneko heroiaren abenturak ditu kontakizun, Tarzan of the Apes eleberrian kontaturikoak hain zuzen, lauso bada ere. Antzezleak Johnny Weissmuller, Neil Hamilton, C. Aubrey Smith eta Maureen O'Sullivan izan ziren. Filma W.S. Van Dykek zuzendu zuen. 1959an eta 1981ean izen bereko ekoizpenak sortu zituzten.

Argumentua 

James Parker (C. Aubrey Smith) eta Harry Holt (Neil Hamilton) Afrikara abiatu dira, elefanteen letaginen boliak aberastuko dituelakoan. Parkerren alaba xarmanta Jane ere (Maureen O'Sullivan) hara bertaratuko da. Harryk Jane du gogoko. Janek estreinakoz Tarzanekin (Johnny Weissmuller) topo egiten duenean beldur da, baina behin ezagututa, maitemintzen hasia da. Tribu batek aitaren taldea harrapatutakoan, Janek Tarzanen bila bidaliko du Cheeta.

Filmaren gaineko hainbat kontu 

 Tarzan the Ape Man filmean aurrenekoz agertu ziren elkar batera Weissmuller, O'Sullivan eta Cheeta txinpantzea. Azken hau propio filmerako sorturiko pertsonaia da, ez baita eleberrian haren aztarrenik.
 Tarzanen oihu ezaguna lehen aldiz aditu zen film honetan, Douglas Shearer soinu teknikariak asmatua, Austriako yodel deritzen kantuetan oinarritua itxura baten.

Aktoreak

Kanpo estekak 
 imdb.com Tarzan the Ape Man

Tarzani buruzko filmak
Ameriketako Estatu Batuetako filmak
Primateei buruzko filmak
Afrikan girotutako filmak
1930eko hamarkadako abentura filmak
Oihanetan girotutako filmak